laion/Wikipedia-Exotic huggingface dataset:
הר ארתור (נונאווט)

הר ארתור (באנגלית: Mount Arthur) הוא הר הממוקם באי אלסמר, בטריטוריית נונאוט, שבקנדה. ההר, שהוא אחד מהרי הקורדיירה הארקטית, ממוקם בשטח הפארק הלאומי קוטינירפאק. ההר מתנשא לגובה של 678 מטרים מעל סביבתו. גובהו של ההר 1,310 מטרים מעל פני הים; ההר הוא ההר ה-70 בגובהו בנונאווט. ההר מופה לראשונה על ידי משלחת חקר מפרץ ליידי פרנקלין. ההר נקרא על שמו של צ'סטר א. ארתור, הנשיא ה-21 של ארצות הברית. הטיפוס הראשון לפסגת ההר התרחש ביולי 1882. הר ארתור באתר "אנציקלופדיית ההרים הקנדית" הר ארתור באתר peakbagger תרשים הנוף הנשקף מהר ארתור באתר peakvisor זמני זריחת/שקיעת שמש/ירח עבור הר ארתור מזג אוויר נוכחי עדכני עבור הר ארתור תחזית מזג אוויר עדכנית לפי גבהים עבור הר ארתור תחזית מזג אוויר עדכנית ארוכת טווח עבור הר ארתור נתוני מזג אוויר היסטוריים עבור הר ארתור הר ארתור מידע גאוגרפי באתר "אנציקלופדיית ההרים הקנדית" מידע גאוגרפי לפי מקור אחר, גובהו של ההר 1,328 מטרים מעל פני הים הרי נונאווט לפי גובהם
יחסי בהוטן–תאילנד

יחסי בהוטן–תאילנד הם היחסים הדו-צדדיים שבין ממלכת בהוטן לבין ממלכת תאילנד. נכון לשנת 2020, לבהוטן שגרירות בבנגקוק, ואילו תאילנד מיוצגת במדינה על ידי השגרירות שלה בדאקה, בנגלדש. שתי המדינות כוננו את היחסים הדיפלומטיים ביניהן ב-1989. הן לבהוטן והן לתאילנד הממוקמות בדרום-מזרח אסיה מספר מאפיינים משותפים, ובהם מערכת שלטונית דומה בעלת אופי מונרכיסטי. כמו כן, התרבויות בשתי המדינות שאבו השראה מהבודהיזם, הדת המרכזית בשתיהן. בשנים האחרונות ניכרת עלייה בתנועת התיירים בין שתי המדינות. בתחום החינוך, מספר אוניברסיטאות תאילנדיות קולטות מדי שנה סטודנטים מבהוטן, להם מוצעות בחלק מהאוניברסיטאות מלגות. בשנת 2006 חנך מלך בהוטן ג'יגמה קיזר נאמגייל ואנגצ'וק תערוכה בצפון תאילנד לציון 60 שנות שלטונו של ראמה התשיעי; ממשלת בהוטן השקיעה בתערוכה 10 מיליון באט. ב-10 בנובמבר 2009 פתחה שגרירות תאילנד האמונה על היחסים עם בהוטן את "פארק הידידות בהוטן–תאילנד" בעיר טהימפהו, בירת בהוטן. הפארק נחנך לרגל 20 שנה לכינון היחסים בין המדינות ולרגל יום השנה להכתרת מלך בהוטן. עוד צוין במעמד הפתיחה גם יום הולדתו ה-54 של ג'יגמה סינגייה ואנגצ'וק, מלך בהוטן הקודם ויום הולדתו ה-82 של ראמה התשיעי, מלך תאילנד. Why Bhutanese trade with Thais, Bhutan Observer, 10-05-2010 Bhutan prince charms fans at floral expo, The Nation, צ'יאנג מאי, 25 בנובמבר 2006 Bhutan-Thailand Friendship Park, שגרירות תאילנד בדאקה Combined Thai-Bhutan celebrations, Kuensel Online
הולדן EH

הולדן EH (באנגלית: Holden EH) היא מכונית משפחתיות גדולות אשר יוצרה על ידי יצרנית הרכב האוסטרלית ג'נרל מוטורס-הולדן (General Motor Holden) בין השנים 1965 – 1963 באוסטרליה. סדאן - 4 דלתות. סטיישן - 5 דלתות. מסחרית. טנדר מסוג "utility". יוצרו 256,959 יחידות. דגמי "הולדן EH" יוצרו מאוגוסט 1963 – פברואר 1965. מנוע קדמי. מנועי בנזין: 2.4 ליטר, 2.9 ליטר. סוג הנעה: הנעה אחורית. מערכת חשמל - 12 וולט. קיבולת מכל דלק - 43.2 ליטר. מתלים: חזית: סוג עצמאי קצר וארוך עם קפיצי סליל. מוט מייצב. זעזועים טלסקופיים צינוריים. אחורי: קפיצים חצי אליפטיים, ארבעה עלים, זעזועים טלסקופיים צינוריים. בלמים: חזית: תופים הידראוליים בגודל 9 אינץ' (229 מ"מ), אחורי: תופים הידראוליים (229 מ"מ) צמיגים: טיובלס, ללא צינורות, 13.0x6.40 אינץ' ארבע-שכבות, שישה-רבדים אופציונלי בדגם סטיישן. דגמי "הולדן EH" שירתו כאמבולנסים באוסטרליה. דגמי "הולדן EH" שירתו כניידות משטרה במשטרת ניו זילנד. מחיר היחידה של "הולדן EH" (דגם בסיסי) עמד על 1,051 לירה שטרלינג אוסטרלית (שנת 1963). "Standard". "Special". "Premier". "הולדן EH" דגם "Standard" "הולדן EH" דגם "Special" "הולדן EH" - דגם סטיישן "הולדן EH" - דגם סטיישן "הולדן EH" דגם "Standard" - ניידת משטרה ב"משטרת ניו זילנד" "הולדן EH" דגם "Special", שנת 1963 - מבט לתא הנהג ולוח מחוונים "הולדן EH" דגם "Special" "הולדן EH" דגם "Special" "הולדן EH" - מסחרית "הולדן EH" - טנדר מסוג "utility", שנת 1963 "הולדן EH" - טנדר מסוג "utility" "הולדן EH" - אמבולנס "הולדן EH" - אמבולנס "הולדן EH" - אמבולנס "הולדן EH" - אמבולנס "הולדן EH" - אמבולנס - מבט לתא הנהג הולדן FE הולדן אפולו הולדן FJ מדיה וקבצים בנושא הולדן EH בוויקישיתוף הולדן EH, סרטון באתר יוטיוב הולדן EH, סרטון באתר יוטיוב "הולדן EH" - היסטוריה קצרה members.tripod.com/~sixties_holdens "הולדן EH" - מפרט uniquecarsandparts.com.au/holden_EH_technical_specifications "הולדן EH" uniquecarsandparts.com.au/holden_EH_technical_specifications
הר ארתור

האם התכוונתם ל... אנטארקטיקה הר ארתור (אנטארקטיקה) – הר בארץ אנדרבי שבאנטארקטיקה ניו זילנד הר ארתור (החוף המערבי) – הר במחוז החוף המערבי באי הדרומי של ניו זילנד הר ארתור (ניו זילנד, רכס ארתור) – הר ברכס ארתור מחוז נלסון באי הדרומי של ניו זילנד אוסטרליה הר ארתור (טסמניה) – הר במדינת טסמניה שבאוסטרליה בריטניה הר ארתור (סקוטלנד) – הר בסקוטלנד ארצות הברית הר ארתור (קולורדו) – הר ב במדינת קולורדו שבארצות הברית הר ארתור (וושינגטון) – הר ברכס הרי אולימפיק (ההרים האולימפיים) במדינת וושינגטון שבארצות הברית קנדה הר ארתור (קולומביה הבריטית) – הר בפרובינציית קולומביה הבריטית שבקנדה הר ארתור (נונאווט) – הר בטריטוריית נונאווט שבקנדה
מסגד מוראדי

מסגד מוראדי (באלבנית: Xhamia e Muradies) או מסגד העופרת (באלבנית: Xhamia e Plumbit) הוא מסגד ואנדרטה ארכיטקטונית-תרבותית, שנמצא במרכז ולורה, אלבניה. המסגד נבנה ב-1537–1542 על ידי האדריכל העות'מאני סינאן בתקופת הסולטאן האימפריה העות'מאנית סולימאן הראשון. ב-1948, המסגד הוכרז כאתר מורשת תרבותי של אלבניה. מדיה וקבצים בנושא מסגד מוראדי בוויקישיתוף "Religious buildings with the "Culture Monument" status". Republic of Albania National Committee for Cult. אורכב מ-המקור ב-23 באוקטובר 2013. נבדק ב-28 באוקטובר 2010. {{cite web}}: (עזרה) Objekte Fetare Monument Kulture, kshk.gov.al ערך זה הוא קצרמר בנושא אלבניה ובנושא מסגדים. אתם מוזמנים לתרום לוויקיפדיה ולהרחיב אותו.
ברוס דגן

ברוס דגן (באנגלית: Bruce Degen; נולד ב-14 ביוני 1945) הוא מאייר וסופר אמריקאי. ידוע בעיקר בשל היותו מאייר סדרת הספרים אוטובוס הקסמים, שהפכה מאוחר יותר לסדרת טלוויזיה. ברוס דגן נולד בשנת 1945 בברוקלין, שם גם העביר את ילדותו. בנעוריו היה נוהג לנסוע מברוקלין הצפופה והרועשת אל חוותו של סבו, שם היה קוטף גרגרי בר ומטייל בשדות. תקופה זו, שהשאירה עליו רושם כביר, הייתה למקור ההשראה שלו לספר הילדים שלו, ג'מבררי. בראיון עמו עקב יציאת הספר, נשאל על תקופת נעוריו, והוא השיב כי "הכל היה ירוק. הכל היה רך. אפשר היה להסתובב ברגליים יחפות בכל מקום. היינו יוצאים לקטוף הרבה גרגרים שהתפתחו. תמיד חשבתי על העולם שהוא נדיב ושמח במיוחד. וכשהרהרתי בזכרונותיי, הצלחתי לכתוב את הספר עם כל שמחת החיים הזו". כשהיה דגן בבית הספר היסודי עודד אותו אחד המורים, שהבחין בכישרונו הייחודי, להפוך למאייר ולרדוף אחר אהבתו לספרי ילדים. הוא לימד אותו מיני שיטות להתבטאות שלו בציוריו, ועזר לו להבין שהומור הוא אחד מערכי המפתח של ספרי הילדים שלו, כפי שבא לידי ביטוי בציטוט של דגן בו הוא דיבר על ההבדל והקשר בין ספרות ילדים לאמנויות מסורתיות: "אתה לא רואה הרבה אנשים מסתובבים בגלריה ומצחקקים. והבנתי שאני רוצה את אותו צחקוק." דגן למד בבית ספר יסודי בברוקלין, ניו יורק, ומשם עבר ללמוד בבתי ספר שונים לאמנות במנהטן, כולל בית הספר התיכון לגארדיה, שנחשב לאחד מבתי הספר לאמנות המתקדמים בניו יורק, ומכללת קופר יוניון, בה סיים בהצלחה תואר ראשון באמנויות פלסטיות (בעיקר בציור ופיסול). לאחר מכן חזר לברוקלין על מנת ללמוד במכון פראט, שם למד וסיים בהצלחה תואר שני באמנות פלסטית כאשר בו זמנית גם קיבל עוד תואר שני, הפעם בהפקת דפוס וציור מתקדם (ציור בכלים חדישים/מיוחדים ולא נפוצים). לאחר שסיים את לימודיו והוציא את הספר "ג'מבררי" שהיה לספר ילדים מצליח בארצות הברית, הוא החל לשמש כמורה בבית הספר לאמנות BCHS (ראשי תיבות של Beach Channel High School) שבחוף רוקאווי. אחרי כן מצא את עצמו דגן חוזר לברוקלין כששם הוצעה לו משרת לימוד בבית הספר התיכון ג'ון דיואי. בשנת 1985 פגש את הסופרת ג'ואנה קול, ויחד הם שיתפו פעולה על מנת ליצור את סדרת ספרי הילדים, "אוטובוס הקסמים". הסדרה הייתה להצלחה כבירה בארצות הברית ובעולם בכלל כאשר ספריה תורגמו לעשרות שפות (גם בעברית). בשנת 1996 הופקה סדרת טלוויזיה המבוססת על הסדרה, ואת האנימציה שלה בנה גם דגן, יחד עם אנימטורים נוספים. לאחר יציאת הסדרה הוא סירב להוציא ספרים נוספים, ופנה לשיתופי פעולה עם הסופרת ננסי ווייט קרלסטרום בספרה ג'סי בר, והסופרת ג'יין יולן, בסדרת קרפדת המפקד. דגן חיבר גם את הספר ג'מבררי, "Daddy Is a Doodlebug", ואת "Shirley's Wonderful Baby". דגן מתגורר בקונטיקט עם אשתו, כריסטין דיין. יש לו שני בנים, בנימין ואלכסנדר. בנימין דגן הפך אף הוא בבגרותו לצייר ומאייר ספרים. אלכסנדר דגן הוא כיום כותב ומאייר ספרי קומיקס מקצועי. ג'מבררי (1983) אוטובוס הקסמים (1985) אבא הוא צייר (2002) Commander Toad כל הסדרה (1980–1987) הילד המופלא של שרלין (2002) מדיה וקבצים בנושא ברוס דגן בוויקישיתוף ברוס דגן, במסד הנתונים הקולנועיים IMDb (באנגלית) Jamberry (אורכב 06.03.2016 בארכיון Wayback Machine) Commander Toad in Space Daddy Is a Doodlebug (אורכב 06.03.2016 בארכיון Wayback Machine) Shirley's Wonderful Baby
ברית יעקב ולבן

ברית יעקב ולבן היא אירוע מקראי המופיע בפרשת ויצא בספר בראשית. לאחר שיעקב ברח מלבן, עם רחל ולאה, לבן הארמי רודף אחריו ומשיג אותו בהר הגלעד. הוא כועס על יעקב, שברח ממנו בלי להודיע לו ושגנבו לו את אלוהיו (התרפים). לבסוף, לבן לא מוצא את התרפים והם כורתים ביניהם ברית שלום, ומקימים גל-עד לזיכרון עולם. לבן קורא למצבה בשם הארמי יְגַר שָׂהֲדוּתָא, ויעקב קורא לו גלעד. לאחר מכן לבן חוזר לביתו ויעקב ממשיך בדרכו לארץ כנען. מעלה הרעיון לכריתת הברית היה לבן, שאמר: וְעַתָּה לְכָה נִכְרְתָה בְרִית אֲנִי וָאָתָּה וְהָיָה לְעֵד בֵּינִי וּבֵינֶךָ — ספר בראשית, פרק ל"א, פסוק מ"ד את אזכור האלים של כל אחד מהצדדים במסגרת כריתת ברית ניתן להשוות לנוכחות אלים בכריתת בריתות במזרח הקדום בתקופת הברונזה, כפי שמתועדות בארכיון מרי. לפי ספר היובלים, הברית נכרתה ב-15 בחודש השלישי, שהוא חג השבועות בלוח השנה במגילות קומראן. הספורנו מסביר שלבן הציע ליעקב לעשות ברית לאור כך שבפסוק מ"ג לבן אומר ליעקב שהכל שלו והוא לא רוצה להזיק להם. רש"י מסביר שהקב"ה יהיה לעד. הרמב"ן מסביר שהעובר על הברית, יתקיימו בו הקללות שהן בעצמן העדות ועל כן הרים יעקב מצבה. האירוע מתואר בספר בראשית, פרק ל"א, פסוקים מ"ד–נ"ד מכאן בא הביטוי 'סהדי במרומים' משה ענבר, "האלים צריכים ללכת לטקס שבועת האמונים", ארץ ישראל כז, 2003, עמ' 185–188 ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
עיר ללא רחמים

עיר ללא רחמים (באנגלית: Town Without Pity) הוא סרט קולנוע משנת 1961 בהפקה משותפת אמריקאית - גרמנית. התסריט מבוסס על הרומן Das Urteil (פסק דין) של גרגור דורפמייסטר (אנ') מ-1960. שיר הנושא "עיר ללא רחמים" בביצוע ג'ין פיטני (אנ') הפך ללהיט, היה מועמד לפרס אוסקר לשיר המקורי הטוב ביותר וזכה בפרס גלובוס הזהב לשיר המקורי הטוב ביותר. כריסטין קאופמן (אנ') זכתה בפרס גלובוס הזהב לשחקנית מתחילה בעיר נוישטאדט בגרמניה המערבית יוצאת נערה נאה בשם קארין שטיינהוף (כריסטין קאופמן) לשחות עם החבר שלה בנהר. ארבעה חיילים מחיל הכיבוש האמריקאי מבלים ושותים בבר המקומי כשמתיבה התקליטים בוקע השיר "עיר ללא רחמים". הם הולכים לנהר ומוצאים את קארין בבגד ים ביקיני, מתנפלים עליה ואונסים אותה באכזריות. החבר שמנסה להציל אותה מוכה אף הוא. הם עוזבים את המקום פרט לקורפורל ג'ים לרקין (רוברט בלייק) שמכסה במעיל את גופה העירום ופניו מביעות צער. הם נתפסים מיד ועומדים לפני משפט צבאי כל העיר סוערת והתושבים מבקשים עונש מוות. הסניגור הצבאי הוא מייג'ור סטיב גארט (קירק דאגלס) והתובע הוא לויטננט קולונל פקנהאם (א.ג. מרשל). התובע דורש מבית המשפט עונש מוות למקרה שיורשעו. מטרתו של גארט הוא להמיר את עונש המוות במאסר ממושך. שלושת הנאשמים לא מודים באשמה פרט ללרקין שאכול רגשי חרטה ומנסה להתאבד. גארט יודע שכדי למנוע את עונש המוות הוא יאלץ להעלות את קארין לעדות ולהכתים את שמה ואופייה. הוא מבקש מאביה (הנס נילסן) למנוע את עדותה אבל האב החדור רגשות נקמה ומבקש עונש מוות לנאשמים, מסרב. קארין עולה לעדות וגארט מביא עדות של תושבים על "התנהגותה המופקרת". שכן אחד מעיד כי הוא גר מול חדרה והיא מתפשטת עירומה מול החלון כאילו רוצה שיראו אותה. הוא מוליך את חקירתו לכך שהיא הייתה עירומה כשהגיעו החיילים וכאילו רצתה בהם. קארין מתמוטטת ולא ממשיכה בעדות. הנאשמים מקבלים עשרים שנות מאסר עם עבודת פרך פרט ללרקין שמקבל רק שש שנים. קארין הופכת למשל ולשנינה בעיר והתושבים לועגים לה ללא רחמים. היא אינה יכולה לסבול זאת. החבר שלה חובט בגארט בזעם ואח"ע מזייף את חתימת אימו על המחאה כדי לברוח ביחד מהעיר. שניהם עולים על אופנוע אך משטרה שרודפת אחריהם עוצרת את החבר. קארין בורחת למקום האונס ומטביעה את עצמה בנהר. גארט עוזב את העיר ברגשות מרירים. "עיר ללא רחמים", במסד הנתונים הקולנועיים IMDb (באנגלית) "עיר ללא רחמים", באתר נטפליקס "עיר ללא רחמים", באתר AllMovie (באנגלית) "עיר ללא רחמים", באתר Rotten Tomatoes (באנגלית) "עיר ללא רחמים", במסד הנתונים הקולנועיים KinoPoisk (ברוסית) קדימון לעיר ללא רחמים, באתר יוטיוב עיר ללא רחמים, באתר TCM עיר ללא רחמים בפי ג'ין פיטני, באתר יוטיוב
מורן פרידמן

מורן פרידמן (נולדה ב-30 בינואר 1990) היא כדורגלנית ישראלית המשחקת לסירוגין כקשרית וכמגנה שמאלית. פרידמן נולדה וגדלה במושב בני עטרות. החלה את דרכה בבית הספר לכדורגל של הפועל תל אביב בגיל 5. מאוחר יותר עברה לשחק בקבוצת הנערים של הפועל קריית אונו, משום שלא הייתה אז ליגת נשים פעילה, שם שיחקה עד גיל 14. בוגרת תואר ראשון בממשל ודיפלומטיה, עם התמחות במזרח התיכון, מהמרכז הבינתחומי בהרצליה. נוסף על היותה כדורגלנית, עובדת פרידמן כמנהלת תיקי משכנתאות בקבוצת הראל השקעות בביטוח. בשנת 2010 נבחרה, יחד עם הכדורגלניות אשרת עיני, לי פלקון ומיכל רביץ, להשתתף בקמפיין לקידום תדמית כדורגל הנשים בישראל. לקראת עונת 2006/2007 עברה לשחק במדי אס"א תל אביב, עמה זכתה בשישה תוארי אליפות ושלושה גביעי מדינה. בנוסף, בשנת 2011/2012 העפילה יחד עם הקבוצה לשלב 32 הגדולות של ליגת האלופות לנשים לאחר שסיימה את שלב הבתים במקום הראשון. זהו ההישג הגדול ביותר של קבוצת כדורגל נשים ישראלית במפעלים אירופאים. בעונת 2016/2017 עברה פרידמן לשחק במ.ס קריית גת וזכתה עם הקבוצה באליפות הליגה בעונה זו. לאחר שתי עונות עברה לשחק במ.כ רמת השרון לעונת 2018/2019. את עונת 2019/2020 פתחה ללא קבוצה, ונכון לאפריל 2020 היא אינה משחקת באופן פעיל. לאחר ששיחקה מגיל 15 בכל הנבחרות הצעירות של ישראל, זומנה בשנת 2010 לסגל נבחרת הבוגרות. את הופעת הבכורה שלה ערכה במשחק הנבחרת נגד אירלנד, ב-25 באוגוסט. אליפות המדינה: 2009/2010, 2010/2011, 2011/2012, 2012/2013, 2013/2014, 2014/2015 גביע המדינה: 2010/2011, 2011/2012, 2013/2014 אליפות המדינה: 2016/2017 גביע המדינה: 2015/2016 מורן פרידמן, באתר Soccerdonna (בגרמנית) מורן פרידמן, באתר Soccerway מורן פרידמן, באתר FootballDatabase.eu פרופיל, באתר ההתאחדות לכדורגל בישראל פצצה בכחול-לבן, באתר one,‏ 6 בנובמבר 2010 מורן פרידמן, באתר ההתאחדות לכדורגל בישראל מורן פרידמן, באתר ההתאחדות לכדורגל בישראל מורן פרידמן, באתר ההתאחדות לכדורגל בישראל
המרכז הראשי למודיעין חלל

המרכז הראשי למודיעין חלל (ברוסית: главный центр разведки космической обстановки, ГЦ РКО) הוא המתקן הצבאי הרוסי, הפועל כמרכז הבקרה של מערכת בקרת החלל הרוסית. כפוף לארמייה ה-15 של חיל החלל. המרכז ממוקם במחוז מוסקבה (בסיס נוגינסק-9, יחידה צבאית 61437). עד ל-1 בדצמבר 2011 נקרא בשם שם "מרכז ניטור החלל" (Центр контроля космического пространства) צוותי המרכז מורכבים מקציני חלל ומודיעין וכוללים 300 איש. המרכז משמש למתן תמיכה באיסוף מידע על פעילויות החלל של המדינה ומניעת פעילויות ריגול מהחלל חלל של מדינות זרות. לצורך ביצוע משימות אלה מוטל עליו: לאתר אובייקטים בחלל במסלול גיאוצנטרי; לזהות אובייקטים בחלל לפי סוג; לקבוע זמן ואזור נפילה אפשרית של חפצים במרחב במצבי חירום; לנטר קרבה מסוכנת לאורך נתיב הטיסה של חלליות מאוישות רוסיות; לקבוע פרמטרים של תמרון החלליות; להודיע על טיסות של חלליות זרות המתקרבות למרחב האווירי הרוסי; לספק מידע על טילים בליסטיים; לנהל קטלוג של אובייקטים בחלל לשלוט על האזור הגיאוסטציוני של החלל; לתת ניתוח והערכה של סביבת החלל. עם שיגור הלוויין הראשון ב-4 באוקטובר 1957 החל עידן החלל. חפצים מלאכותיים החלו להופיע במסלולי כדור הארץ כשמספרם בשנות ה-60 כבר עלה על מאה. בשנת 1963, על מנת לשלוט על המרחב הקרוב לכדור הארץ ולחשב את מסלול האובייקטים בברית המועצות, הוחלט ליצור את המרכז לבקרת החלל. בשלב הראשון תוכנן לקבל מידע באמצעות שתי יחידות מכ"ם ייעודיות שנבנו על בסיס מכ"ם מדגם דנייסטר בסמוך לאירקוצק ועיבוד מידע שהיה אמור להתבצע במרכז מיוחד לבקרת החלל. ב-6 במרץ 1965 נחתמה הנחיית המטה הכללי של כוחות ההגנה האווירית על גיבוש מרכז מודיעיני לענייני חלל, מרכז זה הוקם על בסיס מכון המחקר המתמחה 45 של משרד ההגנה (SNII MO). יום זה מאז 1970 הוא יום הולדתו של המרכז. באפריל 1965 קיבלה הממשלה החלטה לבנות קומפלקס של מבנים טכנולוגיים עבור לשכת העיצוב המרכזית במחוז נוגינסק שבמחוז מוסקבה, המכונה נוגינסק-9, וב-27 באפריל התמקמו בו צוותי המרכז. ב-7 באוקטובר 1965, הוקצה ליחידה מספר - היחידה הצבאית מספר 28289. עד 1 באוקטובר 1966, נקרא המרכז בשם "הצוות המיוחד לבקרת החלל" ובאותו יום בהנחיית המטה הכללי, הפך הצוות ל"מרכז בקרת החלל". בשנת 1970 הועלה המרכז לרמת מוכנות קרבית. בשנת 1974 הוא צויד במערכות הגנה אווירית. כתוצאה מכך, אזור החלל המבוקר התרחב באופן דרמטי, ובמקביל, בשל האפשרות לקיים קטלוג מלא של אובייקטים בחלל, האמינות של המידע שנוצר על ידי מערכת זו עלתה משמעותית. בשנת 1975 הצטייד המרכז במחשבי אלברוס האחרונים. באותן שנים החלה בניית ציוד מעקב מיוחד. ב-1 בדצמבר 2011, המרכז הפך לחלק חיל הגנת האוויר והחלל של רוסיה וקיבל את שמו המודרני כמרכז ראשי למודיעין חלל. חיל החלל הרוסי המרכז המזרחי לתקשורת חלל רחוקה אלכסיי שירונין. הם שולטים בקוסמוס. Polit.ru 21 בספטמבר 2011. ויטאלי רגולין. כוחות החלל אחראים להגנת רוסיה בחלל. (בלוג ב- LJ) "Российский каталог космических объектов включает около 20 тыс. элементов". ТАСС. 2020-03-12. נבדק ב-2020-03-12. Логвиненко. Гаврилин 2008.
נקודת האדלי (אנטארקטיקה)

נקודת האדלי (באנגלית: Hadley Point) היא לשון יבשה בחוף באקוטיס בארץ מרי בירד, שבאנטארקטיקה. הנקודה היא הנקודה הצפונית ביותר של לשון היבשה מריי, בחצי האי מרטין. הנקודה ממוקמת 8 קילומטרים דרומית-מזרחית מכף הרלאקר. הנקודה מופתה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1967. שמה של הנקודה ניתן לה על ידי הוועדה המייעצת לשמות אנטארקטיים. הנקודה נקראת על שמו של ריצ'רד סי. האדלי (Richard C. Hadley), מצי ארצות הברית, שחרף תחנת מקמרדו בשנת 1959, ובכל שנה לאחר מכן עד שנת 1977, ובסוף שירותו היה אחראי על האספקה של תחנת מקמרדו. נקודת האדלי באתר הסקר הגאולוגי של ארצות הברית נקודת האדלי באתר הגאזט האנטארקטי המשווה SCAR של ממשלת אוסטרליה נקודת האדלי באתר marineregions מזג אוויר נוכחי מעודכן בנקודת האדלי תחזית מזג אוויר עדכנית ארוכת טווח עבור נקודת האדלי נתוני מזג אוויר היסטוריים עבור נקודת האדלי גאזט השמות האנטארקטיים הרשמי של ארצות הברית מידע גאוגרפי והיסטורי שהא בעונת החורף האוסטרלי
המרכז הראשי להתראה מפני מתקפת טילים

המרכז הראשי להתראה מפני מתקפת טילים (ברוסית: Главный центр предупреждения о ракетном нападении) הוא מרכז השליטה במערכות ההתראה על טילים סובייטים ורוסיים. ממוקם בסמוך לכפר טימונובו מחוז המשנה סולנצ'וגורסק, במחוז מוסקבה (בסיס: סולנצ'נוגורסק-7, היחידה הצבאית 26302). המרכז מקבל מידע מקווי תקשורת מיוחדים עם אמינות גבוהה מהרדארים המזהירים המוקדמים ברחבי הארץ, כמו גם ממסלולי אובייקטים מהחלל. המרכז מנתח מידע זה כדי לאתר התקפות של טילים בליסטיים בין יבשתיים. בהתבסס על תוצאות הניתוח, המרכז מאתר את יעד המתקפה ומפעיל את מערכת ההגנה מפני טילים בסמכות המפקד הראשי להחליט על מתקפת תגובה. כפוף לארמייה ה-15 של חיל החלל. בניית המרכז החלה בשנת 1965 במקביל לקליטת שני מכ"מים של Dnester -M באולנגורסק ובסקרונדה. ב-15 בפברואר 1971 נכנסה רשמית לפעילה כאשר הצליחה לעקוב אחר שיגור טילים מצוללות נאט"ו בים הנורווגי והצפוני. המערכת מתרחבת ומשתפרת כל העת. בשנת 1973, עוד שני מערכות נקלטו ומאז 1974 חודשו תחנות המכ"ם. בשנת 1978 חוברה מערכת ההתרעה קרוקוס, בשנת 1982 - מערכת הלוויין אוקו ובשנים 1984–1985 נכנסו לתפקיד שני מכ"מים מדגם דריאל מהדור השני (פצ'ורה, קוטקאשן) וכיסו את האזורים הצפוניים והדרומיים של המדינה. לאחר קריסת ברית המועצות הוחלפו האובייקטים שנמצאים בשטחי חבר המדינות בתחנות ממשפחת וורונז' החדשה שנמצאות רק בשטח הפדרציה הרוסית. בשנת 2011, המערכת יחד עם מרכז מודיעין החלל והמרכז הראשי לניסויי חלל הפכו לחלק מפיקוד החלל של חיל הגנת האוויר והחלל וב-1 באוגוסט 2015 הוא הפך לחלק מחיל החלל שהוקם מחדש כחלק מכוחות האוויר והחלל.
המשחקים האסלאמיים לנשים

המשחקים האסלאמיים לנשים הם אירוע ספורט בינלאומי, רב ענפי, שהתקיים כל ארבע שנים בשנים החל משנת 1993 ועד 2005 באיראן. האירוע אורגן על ידי הפדרציה האסלאמית לספורט נשים (IFWS) ובו הורשו נשים מוסלמיות מכל הלאומים להשתתף במשחקים. אירוע זה יוצא דופן מכיוון שבמדינות מוסלמיות רבות נשים אינן מורשות לקיים אורח חיים כפי שמקיימים הגברים, וחל עליהם איסור להשתתף במשחקי ספורט, שבמדינות רבות עד לאחרונה היו מקצוע ותחביב המיועדים "לגברים בלבד".[דרושה הבהרה] בכל תחרויות המשחקים האסלאמיים לנשים, מחויבות כל המשתתפות לחבוש כיסוי ראש וביגוד ארוך ו"צנוע", על מנת לשמור על צניעות וחוקי האסלאם. לארגון המפעיל את המשחקים אסור למנוע מנשים מסוימות מלהשתתף, ויש לעודד כמה שיותר נשים להרשם לתחרויות. אירוע תחרויות המשחקים האסלאמיים לנשים נחשב לאירוע בינלאומי לכל דבר, ורשומות על הופעות הספורטאיות יישמרו בהתאם. אתר על המשחקים האיסלאמיים לנשים (באנגלית)
מרי הורנר לייל

מרי הורנר לייל (באנגלית: Mary Horner Lyell;‏ 1808 – 1873) הייתה מומחית לקונכיות וגאולוגית. היא הייתה נשואה לגאולוג הבריטי המפורסם צ'ארלס לייל וסייעה לו בעבודתו המדעית. היא מעולם לא התפרסמה בזכות עצמה אם כי היסטוריונים מאמינים כי היא תרמה תרומות משמעותיות לעבודת בעלה. מרי אליזבת הורנר נולדה ב-9 באוקטובר בלונדון בשנת 1808. היא הייתה הגדולה מבין שש בנות של לאונרד הורנר, פרופסור לגאולוגיה שלימד באנגליה ובגרמניה. לאונרד הורנר היה להוט שכל ילדיו יתחנכו היטב. מרי הפכה למומחית לקונכיות וגאולוגית בעוד אחותה הצעירה קתרין מוריי לייל (אנ') הפכה לבוטנאית. בשנת 1832 נישאה לצ'ארלס לייל (1787–1875), איתו חלקה לא רק את אהבתה לגאולוגיה אלא גם אהבתה לספרות ופיתחה את קשרי הידידות שלהם בעולם הספרות. אחותה של מרי, קתרין נישאה להנרי אחיו הצעיר של צ'ארלס לייל. מרי הורנר לייל ידועה בעיקר בזכות עבודתה המדעית משנת 1854, שם בחנה את אוסף חלזונות האדמה שאספה מהאיים הקנריים. מחקר זה היה דומה למחקר שערך צ'ארלס דרווין על ציפורים וצבים באיי גלאפגוס. מרי וצ'ארלס היו שותפים מדעיים; היא ליוותה אותו במחקרי השטח וסייעה לו ברישום ציורים גאולוגיים, דאגה לדגימות שנאספו, קטלגה את האוספים. היא למדה ספרדית ושוודית בנוסף לשפות ששלטה בהן - צרפתית וגרמנית על מנת לסייע בתקשורת במסעותיהם. היא כתבה את מחקריהם כאשר ראייתו של בעלה נחלשה בשנים מאוחרות יותר. הגאולוג רודריק מורצ'יסון ציין את נוכחותה בפגישות מיוחדות של החברה הגאולוגית בלונדון וניכר שהיה לה עניין עז והבנה מעמיקה של הגאולוגיה. היא התכתבה עם אליזבת קבוט אגאסי על הגאולוגיה הקרחונית של דרום אמריקה. הורנר לייל גם התכתבה גם עם ויליאם פרסקוט. היא נכחה בשיחות של בעלה עם צ'ארלס דרווין. מרי הורנר לייל נפטרה ב־24 באפריל 1873. מכתש בכוכב הלכת ונוס נקרא הורנר לכבודה, ראו רשימת המכתשים בוונוס (אנ'). מדיה וקבצים בנושא מרי הורנר לייל בוויקישיתוף Cole, Ellen (2013). Women's Work: A Survey of Scholarship By and About Women. Routledge. pp. 55–56 Hestmark, Geir (2011): "The meaning of ’metamorphic’ – Charles & Mary Lyell in Norway, 1837." Norwegian Journal of Geology, Vol 91, pp. 247-275. Dana Hunter, Mary Horner Lyell: "A Monument of Patience", Scientific American Blog Network (באנגלית)
מכאן ועד הנצח

מכאן ועד הנצח הוא אלבום האולפן ה-23 של הזמר הישראלי אייל גולן. האלבום יצא לאור ב-12 באפריל 2020, על ידי חברת התקליטים ליאם הפקות. האלבום הופק מוזיקלית ברובו על ידי מתן דרור, למעט השיר "מכל האהבות הזמניות" שהופק על ידי דולב רם ופן חזות, והשירים "שבוי לאהבה", "מכאן ועד הנצח", ו"אוסף עוד געגוע" שהופקו על ידי יעקב למאי. האלבום יצא לאור ביום הולדתו ה-49 של גולן, בדומה לאלבום "חלק מחיי" שיצא ביום הולדתו ה-40. אחד משירי האלבום, "שבוי לאהבה", הוא גרסת כיסוי לשירו של הזמר הישראלי-טורקי אג'אר. "אוסף עוד געגוע" - יצא לאור ב-10 ביולי 2019, כסינגל הראשון מתוך האלבום. עם יציאתו, נכנס אל המקום ה-12 במצעד השבועי של מדיה פורסט. "עושה עם העיניים" - יצא לאור ב-23 בספטמבר 2019, כסינגל השני מתוך האלבום. "קרובה אליי" - יצא לאור ב-1 בדצמבר 2019, כסינגל השלישי מתוך האלבום. עם יציאתו, נכנס אל המקום ה-20 במצעד השבועי של מדיה פורסט. "לעשות איתך שלום" - יצא לאור ב-24 בינואר 2020, כסינגל הרביעי מתוך האלבום. עם יציאתו, נכנס אל המקום ה-3 במצעד השבועי של מדיה פורסט. "מכאן ועד הנצח" - יצא לאור ב-13 במרץ 2020, כסינגל החמישי מתוך האלבום. עם יציאתו, נכנס אל המקום ה-15 במצעד השבועי של מדיה פורסט. "מכל האהבות הזמניות" - יצא לאור ב-8 באפריל 2020, כסינגל השישי מתוך האלבום. מתן דרור, דולב רם ופן חזות, יעקב למאי מעריב אונליין, ‏מתנת יום הולדת לעצמו: אייל גולן משיק את האלבום ה-23 שלו, באתר מעריב אונליין, 12 באפריל 2020 וואלה! תרבות‏, "בלילות אני מדבר עם הלבד": הבלדה החדשה של אייל גולן, באתר וואלה, 10 ביולי 2019 niv the tool, המצעד השבועי של מדיה פורסט, באתר mediaforest-group אייל גולן - קרובה אליי, באתר ‏מאקו‏, 1 בדצמבר 2019 מעריב אונליין, ‏אחרי כמה שירי פופ פלסטיקיים אייל גולן חוזר לשורשים במלוא הדרו, באתר מעריב אונליין, 27 בינואר 2020 דודי פטימר, ‏בצל הנגיף: אייל גולן מוציא בלדה לכבוד החתונה שלו ונשבע "עד הנצח", באתר מעריב אונליין, 15 במרץ 2020 מעריב אונליין, ‏"מכל האהבות הזמניות": אייל גולן ונסרין קדרי בשיר וקליפ חדש, באתר מעריב אונליין, 8 באפריל 2020
נקודת האדלי

האם התכוונתם ל... אנטארקטיקה נקודת האדלי (אנטארקטיקה) – לשון יבשה בארץ מרי בירד שבאנטארקטיקה ארצות הברית נקודת האדלי (קולורדו) – לשון יבשה במחוז גרפילד במדינת קולורדו שבארצות הברית נקודת האדלי (מיין) – לשון יבשה במחוז הנקוק שבמדינת מיין שבארצות הברית קנדה נקודת האדלי (נובה סקוטיה) – לשון יבשה בפרובינציית נובה סקוטיה שבקנדה